Ole Jacob Madsen

Ole Jacob Madsen (født 4. mai 1978 i Moss) er en norsk psykolog og filosof som særlig har skrevet om kultur- og samfunnspsykologi. Han er professor ved Psykologisk institutt, Universitetet i Oslo.

Madsen er utdannet ved Universitetet i Bergen hvor han tok profesjonsstudiet i psykologi fra 2000 til 2005. Han skrev hovedoppgave om psykologien i senmodernitetenOle Jacob Madsen Den terapeutiske etos en analyse av psykologien i senmoderniteten  Hovedoppgave i psykologi - Universitetet i Bergen, 2004. I 2006 tok han hovedfag i filosofiOle Jacob Madsen Overskridelsens problem: en topografisk analyse av modernitetskritikk og tradisjonsbrudd hos Nietzsche, Bataille, Blanchot, Baudrillard og Virilio Hovedoppgave i filosofi - Universitetet i Bergen, 2006. Han har vært psykolog i Øygarden Pedagogisk-psykologisk tjeneste. Fra 2008 var han stipendiat ved Universitetet i Bergens Senter for vitenskapsteori og han forsvarte i desember 2011 en doktorgradsavhandling om psykologisk terapis innflytelse på samfunnet.Ole Jacob Madsen The unfolding of the therapeutic: the cultural influence of psychology in contemporary society Avhandling (ph.d.) - Universitetet i Bergen, 2011 ISBN 978-82-308-1911-1 Han ble professor i 2017. 

I boken Det er innover vi må gå fra 2014 beskrev Madsen selvhjelpslitteraturens idealer og hvilken innflytelse disse ideene har (nevrolingvistisk programmering, kognitiv selvhjelp, mindfulness, selvledelse, selvfølelse og selvkontroll) og hvordan kommersielle, religiøse, vitenskapelige og ideologiske krefter kappes om å gi forskjellige oppskrifter på å leve et lykkelig liv. Han har beskrevet selvhjelp som et «sosialt bedøvelsesmiddel» hevdet det er en fare for at vi blir ute av stand til å handle kollektivt når alle søker innover for å takle problemene i hverdagen.dagsavisen.no Kampen for tilstedeværelsen  22.03.2014

I 2018 utgav han Generasjon prestasjon - Hva er det som feiler oss? om årsaker til psykiske helseplager, stress og press blant unge på 2010-tallet.

I 2020 utgav han boka livsmestring på timeplanen hvor Madsen om innføringen av det tverrfaglige temaet livsmestring i de nye læreplanene i norsk skole. I boka drøfter han om psykiske helseplager blant elever lar seg løse når det gjøres til tema på skolen og mener at ansvar for dårlig psykisk helse individualiseres på bekostning av politiske løsninger på det som kan forårsake psykisk uhelse.

 Bibliografi 

 Livsmestring på timeplanen.​ Rett medisin for elevene? Spartacus 2020 ISBN 9788243013414
  The Routledge International Handbook of Global Therapeutic Cultures Routledge 2020 ISBN 9780367110925​ redigert av Ole Jacob Madsen, Daniel Nehring, Edgar Cabanas,  China Mills og Dylan Kerrigan
 Generasjon prestasjon - Hva er det som feiler oss? Universitetsforlaget 2018 ISBN 9788215030647
 The Psychologization of Society: On the Unfolding of the Therapeutic in Norway Routledge 2018 ISBN 9780815360421
 Snart er vi alle pasienter. Medikalisering i Norden (redigert med Hilde Bondevik og Kari Nyheim Solbrække). Scandinavian Academic Press 2017 ISBN 9788230401859
 Den terapeutiske kultur 2. utgave Universitetsforlaget (1. utgave 2010) ISBN 978-82-15-02861-3
 Forvaltning av makt og moral i velferdsstaten: fra sosialt arbeid til "arbeid med deg selv"? (redigert med Randi Kroken) Gyldendal Akademisk 2016 ISBN 978-82-05-49269-1
 Optimizing the Self – Social Representations of Self-help (engelsk utgave av «Det er innover vi må gå») Routledge 2015 ISBN 9781138909670
 The Therapeutic Turn: How Psychology Altered Western Culture (engelsk utgave av Den terapeutiske kultur) Routledge 2014 ISBN 9781138018693
 «Det er innover vi må gå» En kulturpsykologisk studie av selvhjelp Universitetsforlaget 2014 ISBN 9788215021829
 The Unfolding of the Therapeutic Ph.d.-avhandling Universitetet i Bergen 2011 ISBN 978-82-308-1911-1
 Markedets fremtid: Kapitalismen i krise? (redigert med Simen Andersen Øyen)  Cappelen Akademisk 2010 ISBN 978-82-02-32151-2
 Overskridelsens problem: en topografisk analyse av modernitetskritikk og tradisjonsbrudd hos Nietzsche, Bataille, Blanchot, Baudrillard og Virilio Hovedoppgave i filosofi 2006 Universitetet i Bergen
 Den terapeutiske etos: en analyse av psykologien i senmoderniteten  Hovedoppgave i psykologi 2004 Universitetet i Bergen

 Referanser 

 Eksterne lenker 
 Artikler av Ole Jacob Madsen på Morgenbladet.no
 «Det er innover vi må gå» Psykologidagene i Trondheim 2015 (video 45 min)

Kategori:Norske psykologer
Kategori:Førsteamanuenser ved Universitetet i Oslo
Kategori:Personer fra Moss kommune